Aalborg Stiftstidende, 1844-12-17
Den Hempelske Avis, der nu anseer Hr. Thomsen, hvem den nu nævner heelt ud ved Navn, for habil Stænderdeputeret og Raadmand, længes meget efter at meddele Valgets Details, men har endnu, Dagen efter Valget, kun seet sig istand til at meddele nogle man siger og skal have, endskjøndt der hos 14 i Byen boende Repræsentanter og Repræsentantskabets aabne Protocol i den Tid vel maatte have været nogen Oplysning at indhente. Dens man siger, gaaer ud paa, at Hr. Thomsen skal være valgt med 7 Stemmer af 13 og at et 14de Medlem, skal have nægtet at ville stemme. At Judiciums-Suspensionerne nu ogsaa skulde have udstrakt sig til communale Raadsforsamlinger, synes i alt Fald tvivlsomt. Den Hempelske Avis ledsager i det Hele sin Beretning med en Forskrift (o : en forudskreven Artikel) og Efterskrift, der toner den samme flebile Molaccord, som gjerne er Efterklangen ved enhver mindre heldig Sags Nederlag for et oplyst Publicum. Det var ogsaa en meget grausame Salbe, Hr. Hempelske Avis, den hele Armee af Machinationer po Flucht op eenjank! og for at den sidste Levning af disse Tropper, om muligt, ogsaa kan faae Been at gaae paa, maa Deres Hr. Protogus og Epilogus undskylde, at vi dvæle endnu nogle Øieblikke ved Krigsskuepladsen. Hempelske Avis betegner Hr. Thomsen som Aalborg Avises Candidat", men ligesaalidet som det har kunnet falde os ind at præsentere Candidater til en fjern communal Bestilling eller selv efter Udfaldet i fjerneste Maade at ville smigre os med at have medvirket til eller fremkaldt dette: ligesaalidet har der ogsaa fra vor Side fundet nogensomhelst Candidatur-Præsentation til nævnte Bestilling Sted. Vi have til ingen Tid eller paa ingen Maade foreslaaet Hr. Thomsen eller nogen Anden til den omstridte Post, men kun af billig Indignation over den Maade, hvorpaa hans Modstander, vel skjult, men dog synligt nok, angreb hans Charakteer for at modarbeide hans Valg, søgt at belyse denne Færd og, i Overbeviisningen om, hvad det i saa Henseende paaligger Journalistikken, ogsaa i Afstand, stræbt efter Evne at modvirke Valgintriguer af denne Natur. Skulde vi, mod vor egen Formening, derved have bidraget, om endog kun noget, til at belyse og derved kuldkaste Machinationerne, da skulde det paa Sagens Vegne unægtelig være os en stor Glæde. Hr. Hempelske Avis siger endvidere, at vi have sagt, at der i Odense Bye intrigeredes imod Hr Thomsen, nei undskyld Hr. Hempelske! ogsaa her er De paa vilden Sti, vi have hverken tænkt os eller sagt Sligt om Odense By. En Byes egentlige Publicum, og vel endnu mindre vor største og meest oplyste Provindsbyes, lader sig vel neppe hendrage til Jntriguen. Denne har kun sin virksomme Clique og en Clique finder imellemstunder ogsaa et trykt Organ, især naar dette efter alle indre Jndicier entraliserer og maaskee for endeel kun repræsenterer Cliquen i sig selv. Hr. Hempelske Avis er nu kommen under Veir med, at vi ingen private Meddelelser have havt fra Odense, men - hør, hør, – et Rygte, paa hvis Sanddenhed, den forresten selv ikke troer, har været i dens Bureau og fortalt den, at nu havde Prifficus opdaget det Hele: Aalborg Avis havde sine private odenselske Meddelelser ikke fra Odense, men - fra Roeskilde (altsaa efter Conterten: fra Hr. Thomsen. Men, Herregud, Hr. Bagger! De er nu Avisskriver i saamange Aar og veed ikke engang, at der existerer en moralsk Rygteplacat, som forbyder, at meddele krænkende Rygter om fine politiske eller communal-politiske Modstandere, især naar man selv endog maa tilstaae ikke at troe paa dem Lader De denne Fremgangsmaade indanke for den politiske Samvittigheds Domstol, og der verserer den maaskee allerede, da ere vi overbeviste om, at De ikke slipper uden en høi Afbigtsmulct og muligt endog henvises til en ny politisk Confirmations=Behandling. Hr. Thomsens Charakteer har ogsaa hos hans Odenselske Medborgere vidst at nyde en saadan Anerkjendelse, at Rygter, som det nævnte, neppe udenfor den Hempelske Lygtemandsmose ville finde Vei hos Nogen. Vi for vor Deel kunne endnu kun gjentagende forsikkre – hvis en Forsikkring behøves, thi vi skrive kun for dem, der troe os paa Ordet –, at vi ikke fra nogen jordisk Plet have havt Meddelelser om Odenselske Tilstande uden dem. De, Hr. Hempelske Avis, har været saa god at bringe os og for hvilke vi dobbelt maae takke Dem, hvis vi derved skulde være blevne satte istand til at yde, om endog kun en Skjærv, til en daarlig Sags Fald. - Hvad Hr. Baggers bemærkning om Anonymiteten i den Hempelske Avises Artikler angaaer, da er det ingenlunde Anonymiteten i Forfatterskabet vi misbillige eller have dadlet, men det Skjul, under hvilket man har stillet det Navn, som man har gjort til Gjenstand for Angreb af hadefuldeste Natur.